Euroopa Liidu Teataja L 082 , 26/03/1999 Lk 0006 - 0007



Komisjoni määrus (EÜ) nr 639/1999, 25. märts 1999, uute loomasöödalisandite lubamise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse söödalisandeid käsitlevat nõukogu 23. novembri 1970. aasta direktiivi 70/524/EMÜ [1] (viimati muudetud komisjoni määrusega (EÜ) nr 45/1999 [2]), eeskätt selle artikleid 9j ja 3, ning arvestades, et: direktiivis 70/524/EMÜ nähakse ette, et teaduse ja tehnika edusamme arvesse võttes võib lubada kasutada uusi söödalisandeid ja rakendada söödalisandite uusi kasutusviise; teatavates liikmesriikides on edukalt katsetatud uusi söödalisandeid, mis kuuluvad gruppi "Mikroelemendid", element vask – Cu; ajutiselt tuleb lubada nende uute söödalisandite kasutamist; uute söödalisandite kasutamist või söödalisandite uute kasutusviiside rakendamist võib ajutiselt lubada juhul, kui loomasöötades lubatud kontsentratsioonis kasutatud lisandid ei kahjusta inimese või looma tervist või keskkonda ega tekita kahju tarbijale loomakasvatustoodete omaduste muutumise tõttu, kui lisandite sisaldus loomasöötades on kontrollitav ning kui olemasolevate andmete alusel on alust eeldada, et loomasöötades kasutatuna avaldavad kõnealused söödalisandid soodsat mõju loomasöötadele või loomakasvatustoodete kvaliteedile; käesolevas määruses ettenähtud meetmed on kooskõlas alalise söödakomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Kooskõlas direktiiviga 70/524/EMÜ lubatakse gruppi "Mikroelemendid" (element E4, vask – Cu) kuuluvat vasklüsiinsulfaati kasutada söödalisandina käesoleva määruse lisas ettenähtud tingimustel. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Seda kohaldatakse alates 1. aprillist 1999. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. märts 1999 Komisjoni nimel komisjoni liige Franz Fischler [1] EÜT L 270, 14.12.1970, lk 1. [2] EÜT L 6, 12.1.1999, lk 3. -------------------------------------------------- LISA EÜ nr | Element | Lisand | Keemiline valem | Elemendi sisalduse ülemmäär, milligrammi ühe kilogrammi täissööda kohta | Muud tingimused | Loa tähtaeg | E 4 | Vask – Cu | Vasklüsiinsulfaat | Cu(C6H13N2O2)2SO4 | Nuumsead: liikmesriikides, kus on keskmiselt vähemalt 175 siga 100 ha põllumajanduslku kõlviku kohta:kuni 16 nädala vanused: 175 (kokku),liikmesriikides, kus on keskmiselt vähem kui 175 siga 100 ha põllumajandusliku kõlviku kohta:kuni 16 nädala vanused: 175 (kokku) | Ühes kilogrammis täissöödas võib vasklüsiinsulfaadi arvele langeda kuni 50 mg vaske | 30.9.1999 | Nuumsead: liikmesriikides, kus on keskmiselt vähemalt 175 siga 100 ha põllumajandusliku kõlviku kohta:17 nädalast tapani: 35 (kokku),liikmesriikides, kus on keskmiselt vähem kui 175 siga 100 ha põllumajandusliku kõlviku kohta:17 nädalast 6 kuuni: 100 (kokku),vanemad kui kuus kuud, tapani: 35 (kokku)Aretussead: 35 (kokku) Muud loomaliigid ja -grupid, v.a vasikad, kes veel ei mäletse, ja lambad: 35 (kokku) | Ühes kilogrammis täissöödas võib vasklüsiinsulfaadi arvele langeda kuni 25 mg vaske | 30.9.1999 | --------------------------------------------------